個常態分佈條線會有一條相應嘅方程式。而家假想個常態分佈代表住全人類嘅身高，跟住研究者抽一個樣本，例如係由全世界嘅人當中搵500個返嚟，量度佢哋嘅身高。喺最理想嘅情況之中，個樣本會完美噉代表到人類總體嘅身高分佈－即係話如果將個樣本入面嘅「身高值」同「每個值出現嘅率」畫條線，條線嘅形狀會同總體人類嗰條完全一個板。